วัดโพธิ์งาม (จังหวัดนครนายก)

วัดโพธิ์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาริกา อำเภอเมืองนครนายก จังหวัดนครนายก

วัดโพธิ์งามตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520

วัดโพธิ์งามเป็นวัดที่มีสิ่งศักดิ์สิทธิ์มากมาย ได้แก่ หลวงพ่อพระพุทธมงคลนิมิต (หลวงพ่อใหญ่ศักดิ์สิทธิ์) พระบรมสารีริกธาตุ ภายในวิหารจตุรภัทรมหามงคลนิมิต มีอนุสาวรีย์เจ้าพ่อขุนด่าน และพระราหูอมจันทร์ แก้เคล็ดปีชง ส่วนของศาลาพระราหูมีลักษณะทรง 8 เหลี่ยม สูง 8 เมตร กว้าง 8 เมตร พระราหูประดิษฐานอยู่ด้านบนสร้างด้วยไม้มงคล 9 ชนิด แต่ละชนิดมีอายุกว่า 100 ปี ฐานล่างประกอบเสาไม้มงคล แกะสลักลวดลาย จำนวน 9 ชนิด คือ ไม้สัก ไม้พะยูง ไม้ขนุน ไม้ทองหลาง ไม้ชัยพฤกษ์ ไม้กันเกรา ไม้สีศก ไม้ทรงบาดาล และไม้ราชพฤกษ์

อ้างอิง

โพธิ์งาม